Place de la Gare (Stad Lëtzebuerg)

D'Place de la Gare ass eng Plaz am Garer Quartier vun der Stad Lëtzebuerg. Se fänkt op der Héicht vun der Ausfaart aus der fréierer Busgare vun de Stater Bussen un an erstreckt sech dann a Richtung Süden, bis op d'Kräizung vun der Hollerecher- an der Diddenuewener Strooss.

Zur Place de la Gare gehéieren d'Strooss, déi driwwer féiert (Nationalstrooss 3), grad wéi d'Busgare vun den RGTR-Bussen an de Beräich vun der fréierer Gare vun de Stater Bussen.

Vun 1882 bis 1955 war d'Plaz vum de Jangli markéiert a vun 1904 och nach vum Charly. Duerno si se duerch Bussen ersat ginn.

Am Kader vum Ausbau vum Stater Tram gouf d'Garer Plaz tëscht 2021 an 2022 nei ugeluecht: Eng Tramshalt koum virun d'Dier vun der Gare; d'Quaie fir déi Stater Busse si verschwonnen (en Deel gouf hannert d'Gare op d'Rocade vu Bouneweg verluecht), an nieft d'Tramsgleiser koum eng Vëlospiste an zwou Richtungen"Place de la Gare: Den Anfang macht die Tram." wort.lu, 09.11.2020..

Deen Deel vun der Plaz virum CFL-Direktiounsgebai, en Areal vu 36 Ar, deen dem Fonds du Rail gehéiert an dee vun den CFL geréiert gëtt, bleift nach eng 4 Joer méi laang e Schantjen: d'Pläng, datt do, wéi vum Transportminister gewënscht, en ënnerierdesche Vëlosparking gebaut soll ginn, mussen nach vun der Stad Lëtzebuerg a vum CFL ugeholl ginn, sou datt et eréischt 2024 zu Ausschreiwunge fir d'Aarbechte komme kéint, an och den Ëmbau vum CFL-Direktiounsgebai, mécht d'Saach net méi einfachDaniel Thinnes: "So sehen die nächsten Etappen für die Place de la Gare aus." wort.lu [w+], 09.11.2022..

 Kuckt och 

Gare Lëtzebuerg
CFL-Direktiounsgebai
Accinauto
PostMusée
Postgebai op der Stater Gare
Hotel Alfa
Hotel Clesse
Hotel International
Hotel Kons
Hotel Walsheim
Kino Eldorado
Kino Europe

 Biller

 Um Spaweck 

Gare
Kategorie:Garer Quartier (Stad Lëtzebuerg)